Source: http://docplayer.fi/3699463-Eviran-tutkimuksia-6-2008-orgaanisten-tinayhdisteiden-pitoisuudet-itameren-kalassa-ja-kotimaisessa-jarvikalassa.html
Timestamp: 2018-04-27 09:03:54+00:00
Document Index: 12334157

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Eviran tutkimuksia 6/2008. Orgaanisten tinayhdisteiden pitoisuudet Itämeren kalassa ja kotimaisessa järvikalassa - PDF
Eviran tutkimuksia 6/2008. Orgaanisten tinayhdisteiden pitoisuudet Itämeren kalassa ja kotimaisessa järvikalassa
Download "Eviran tutkimuksia 6/2008. Orgaanisten tinayhdisteiden pitoisuudet Itämeren kalassa ja kotimaisessa järvikalassa"
1 Eviran tutkimuksia 6/2008 Orgaanisten tinayhdisteiden pitoisuudet Itämeren kalassa ja kotimaisessa järvikalassa Elintarviketurvallisuusvirasto Evira
3 Eviran tutkimuksia 6/2008 Orgaanisten tinayhdisteiden pitoisuudet Itämeren kalassa ja kotimaisessa järvikalassa
4 Anja Hallikainen, Evira Riikka Airaksinen, Panu Rantakokko, Terttu Vartiainen, THL Pekka J. Vuorinen, Antti Lappalainen, Aune Vihervuori, RKTL Jaakko Mannio, SYKE
5 Kuvailulehti Julkaisija Julkaisun nimi Tekijät Tiivistelmä Elintarviketurvallisuusvirasto Evira Orgaanisten tinayhdisteiden pitoisuudet Itämeren kalassa ja kotimaisessa järvikalassa Anja Hallikainen, Riikka Airaksinen, Panu Rantakokko, Pekka J. Vuorinen, Jaakko Mannio, Antti Lappalainen, Aune Vihervuori ja Terttu Vartiainen Orgaanisten tinayhdisteiden (OT) pitoisuuksia kotimaisessa meri- ja järvikalassa alettiin tutkia kattavasti, kun Helsingin uuden suursataman rakentamisen yhteydessä vuonna 2005 mitattiin kalasta ja sedimentistä suuria OT-pitoisuuksia. Tutkimuksessa keskityttiin niihin sisävesi- ja merikaloihin, joita suomalaiset pääsääntöisesti käyttävät ravinnokseen. Näytteitä kerättiin sekä kuormitetuilta satama- ja teollisuusalueilta että alueilta, joilla ei ole paikallista kuormitusta. Julkaisuaika Marraskuu 2008 Asiasanat Sisävesillä kalojen OT-pitoisuudet jäivät yleensä alle 10 μg/kg tuorepaino (tp), mutta neljällä paikkakunnalla (Varkaus, Lohja, Jyväskylä ja Tampere) pitoisuudet olivat μg/kg. Varkauden Huruslahden sedimentistä mitattiin hankkeen yhteydessä 2 6 cm:n syvyydeltä jopa μg/kg kuivapaino (kp) pitoisuus. Merialueiden kaloissa OT-pitoisuudet olivat noin 10 kertaa suurempia kuin sisävesillä. Merialueilla, joilla ei ole paikallista kuormitusta, OT-pitoisuudet kaloissa olivat alle 20 μg/kg tp. Kuormitetuilla alueilla pitoisuudet ylittivät 40 μg/kg. Pahasti saastuneilta alueilta löydettiin μg/kg pitoisuuksia. Suurimmat OT-pitoisuudet todettiin Helsingin Vanhankaupunginlahden ahvenista ( μg/kg), joilla sekä pituus että paino korreloivat OT-pitoisuuden kanssa. Suuria pitoisuuksia todettiin myös Naantalin satamassa, jossa pitoisuudet kuitenkin pienenivät nopeasti avomerelle siirryttäessä. OT-pitoisuudet vaihtelivat samoilta pyyntialueilta kerättyjen kalalajien välillä. Ahvenesta, lahnasta ja kuhasta, jotka viihtyvät saaristossa ja sisälahdissa, mitattiin keskimäärin suurempia pitoisuuksia kuin silakasta, lohesta ja kilohailista, jotka viihtyvät lähinnä avomerellä. orgaaniset tinayhdisteet, laivanpohjamaalit, kala, sedimentti, vesi, saastuneet ja tausta-alueet, Itämeri Julkaisusarjan nimi ja numero Eviran tutkimuksia 6/2008 Sivuja 69 Kieli Luottamuksellisuus Suomi Julkinen Julkaisija hinta Elintarviketurvallisuusvirasto Evira 15,00 Julkaisun kustantaja Elintarviketurvallisuusvirasto Evira Painopaikka ja -aika Multiprint Oy, Helsinki 2008 ISSN , ISBN ISSN , ISBN (pdf)
6 Beskrivning Utgivare Publikationens titel Författare Resumé Livsmedelssäkerhetsverket Evira Halterna organiska tennföreningar i inhemsk insjö- och Östersjöfisk Anja Hallikainen, Riikka Airaksinen, Panu Rantakokko, Pekka J. Vuorinen, Jaakko Mannio, Antti Lappalainen, Aune Vihervuori och Terttu Vartiainen Man beslöt undersöka halterna organiska tennföreningar (OT) i inhemsk havs- och insjöfisk på bred front då stora OT-halter i fisk och sediment uppmättes år 2005 i samband med byggandet av den nya storhamnen i Helsingfors. I undersökningen koncentrerade man sig på sådan insjö- och havsfisk, som finländare i regel använder som föda. Prover samlades in såväl i belastade hamn- och industriområden som i områden utan lokal belastning. Utgivningsdatum November 2008 Referensord I insjövatten stannade OT-halterna i fisk i allmänhet under 10 μg/kg färsk vikt (fv), men på fyra orter (Varkaus, Lojo, Jyväskylä och Tammerfors) var halterna μg/kg. I sedimentet i Huruslahti i Varkaus uppmättes i samband med projektet på 2 6 cm djup halter på hela μg/kg (torrvikt). I fisk i havsområden var OT-halterna cirka 10 gånger högre än i insjöfisk. I havsområden utan lokal belastning var OT-halterna i fisk under 20 μg/kg fv. I belastade områden översteg halterna 40 μg/kg. I svårt förorenade områden påträffades halter på μg/kg. De högsta OT-halterna påträffades i abborrar i Gammelstadsviken i Helsingfors ( μg/kg), hos vilka såväl längden som vikten korrelerade med OT-halten. Höga halter påträffades också i hamnen i Nådendal, där de ändå snabbt sjönk allt efter som man förflyttade sig längre ut mot öppet hav. OT-halterna varierade mellan fiskar insamlade i samma fångstområden. Hos abborre, braxen och gös som trivs i skärgården och innervikar uppmättes i genomsnitt högre halter än hos strömming, lax och vassbuk som främst trivs i öppet hav. Organiska tennföreningar, fartygsbottenfärger, fisk, sediment, vatten, förorenade områden och bakgrundsområden, Östersjön Publikationsseriens namn och nummer Eviras forskningsrapporter 6/2008 Antal sidor 69 Språk Konfidentialitet Finska Offentlig handling Utgivare pris Livsmedelssäkerhetsverket Evira 15,00 Förläggare Livsmedelssäkerhetsverket Evira Tryckningsort Multiprint Oy, Helsingfors 2008 ISSN , ISBN ISSN , ISBN (pdf)
7 Description Publisher Title Authors Abstract Finnish Food Safety Authority Evira Levels of organic tin compounds in Baltic sea and Finnish fresh water fish Anja Hallikainen, Riikka Airaksinen, Panu Rantakokko, Pekka J. Vuorinen, Jaakko Mannio, Antti Lappalainen, Aune Vihervuori and Terttu Vartiainen The decision to launch an extensive study on the levels of organic tin compounds (OTC) in Finnish fresh water and sea fish was made when high levels of OTC were found in fish and in the sediment in connection with the construction project of the new harbour in Helsinki in The study focused on the fresh water and sea fish species that Finns mainly use as food. Samples were collected both in harbour and industrial areas with OTC contamination and in areas with no local contamination. Publication date November 2008 Keywords OTC content in fresh water fish usually remained under 10 μg/kg fresh weight (fw), but contents measured in four municipalities (Varkaus, Lohja, Jyväskylä and Tampere) were μg/kg. OTC content of as high as 35,000 μg/kg (dry weight) was measured in the sediment in Huruslahti Bay, Varkaus, at the depth of 2 6 cm. Sea fish showed OTC levels about ten times higher than fresh water areas. OTC content in fish was under 20 μg/kg fw in sea areas with no local contamination. Contents in contaminated areas exceeded 40 μg/kg. Contents of μg/kg were found in severely contaminated areas. The highest OTC contents ( μg/kg) were found in perch caught in Vanhankaupunginlahti Bay in Helsinki. In this case, both the length and weight of fish correlated with the OTC content. High OTC levels were also found in the Naantali Harbour where the level decreased rapidly when moving towards the open sea. The OTC levels in fish caught in the same area varied between different species. Levels found in perch, bream and pike-perch, the preferred habitats of which are in the archipelago and inland bays, were on average higher than levels found in herring, salmon and sprat, which live in the open sea. Organic tin compounds, antifouling paints, fish, sediment, water, contaminated and background areas, Baltic sea Name and number of publication Evira Research Reports 6/2008 Pages 69 Language Confidentiality Finnish Public Publisher price Finnish Food Safety Authority Evira 15,00 Publisher Finnish Food Safety Authority Evira Printed in Multiprint Oy, Helsinki 2008 ISSN , ISBN ISSN , ISBN (pdf)
8 Sisällys 1. JOHDANTO TAUSTAA Orgaanisten tinayhdisteiden fysikaalis-kemialliset ominaisuudet Käyttökohteet, esiintyminen ympäristössä ja käytön rajoitukset Orgaanisten tinayhdisteiden haittavaikutukset Orgaanisten tinayhdisteiden saanti elintarvikkeista Orgaanisten tinayhdisteiden pitoisuudet suomalaisessa kalassa TUTKIMUKSEN TAVOITTEET AINEISTO JA MENETELMÄT Näytealueet ja -lajit Näytteenotto Kalanäytteet Sedimenttinäytteet Vesinäytteet Näytteiden analysointi Näytteiden esikäsittely Kemialliset analyysit Laadunvarmistus TULOKSET JA TULOSTEN TARKASTELU Alueelliset erot orgaanisten tinayhdisteiden pitoisuuksissa ahven indikaattorina Merialueet Sisävesialueet Eri kalalajien orgaanisten tinayhdisteiden pitoisuuksien vertailu Suomen rannikkoalueet Päijänne, Oulujärvi ja Enonvesi Gradienttitutkimukset ahven indikaattorina Suomenlahden alueet Saaristomeren gradienttitutkimus Kasvatetut kalat Vanhankaupunginlahti, Helsinki Suomen ympäristökeskuksen sedimentti- ja vesinäytteet Sedimenttien ja kalojen orgaanisten tinayhdisteiden pitoisuuksien suhde... 46
9 6. JOHTOPÄÄTÖKSET Kalat Meri- ja järvialueiden erot Saastuneet ja puhtaat meri- ja järvialueet Kalalajien väliset erot Koon ja iän vaikutus Orgaanisten tinayhdisteiden pitoisuudet ahvenessa satamasta avomerelle Orgaanisten tinayhdisteiden suhteelliset pitoisuudet kalassa Sedimentit ja vedet Tutkimuksen hyödynnettävyys KIRJALLISUUS LIITTEET... 53
10 Luettelo kuvista, taulukoista ja liitteistä Kuvat Kuva 1. Orgaanisten tinayhdisteiden rakennekaavoja Kuva 2. Orgaanisten tinayhdisteiden hajoaminen Kuva 3. Näytteenottopaikat Kuva 4. OT-pitoisuuden (μg/kg tp) alueellinen vaihtelu ahven indikaattorina (n=141) Kuva 5. TBT:n ja TPhT:n frekvenssit ja tunnuslukuja meri- ja sisävesialueiden ahvenissa (μg/kg tp) Kuva 6. OT-yhdisteiden pitoisuudet (μg/kg tp) ahvenessa merialueilla Kuva 7. OT-yhdisteiden pitoisuudet (μg/kg tp) ahvenessa sisävesialueilla Kuva 8. OT-yhdisteiden pitoisuudet (μg/kg tp) Suomen rannikkoalueilla. 1) Perämeri, Oulun edusta, 2) Selkämeri, Porin edusta, 3) Saaristomeri, 4) Suomenlahti, Hangon edusta, 5) Suomenlahti, Loviisan-Kotkan edusta. *) Kalajoki Kuva 9. OT-yhdisteiden pitoisuudet (μg/kg tp) sisävesialueiden järvissä. 1) Päijänne/Tehinselkä, 2) Oulujärvi, 3) Enonvesi Kuva 10. OT-yhdisteiden pitoisuudet (μg/kg tp) ahvenessa Suomenlahden viidellä alueella Kuva 11. OT-yhdisteiden pitoisuudet (μg/kg tp) ahvenessa Naantalin satamassa ja Saaristomeren gradienttitutkimuksen näytepisteillä Kuva 12. OT-yhdisteiden pitoisuudet (μg/kg tp) kasvatetussa kalassa Kuva 13. Ahvenen, kuhan ja särjen OT-pitoisuuden (μg/kg tp) korrelaatio pituuden (a), painon (b) ja iän (c) suhteen Helsingin Vanhankaupunginlahdella Kuva 14. a) Loviisan edustan, b) Rauman edustan ja c) Lohjanjärven Aurlahden sedimenttiprofiilit. Sekä Loviisan että Rauman edustalla vuosi 1986 on noin cm syvyydessä Cs-isotooppien mukaan arvioituna[23]. Lohjanjärvestä vastaavaa arviota ei ole käytettävissä Kuva 15. Samoilta paikoilta kerättyjen sedimentin ja kalan a) butyylitinayhdisteiden summa (MBT+DBT+TBT ), b) fenyylitinayhdisteiden summa (MPhT+DPhT+TPhT)... 46
11 Taulukot Taulukko 1. Tutkimukseen kerätyt lajit ja näytteistä tehtyjen pitoisuusmääritysten lukumäärä Taulukko 2. Orgaanisten tinayhdisteiden pitoisuusmääritysten yksityiskohdat Taulukko 3. Orgaanisten tinayhdisteiden GC-MS analyysissä käytetyt massaluvut 26 Taulukko 4. Menetelmän määritysrajat (Limit of Quantification, LOQ) kudosnäytteille tuorepainoa kohti, sedimenttinäytteille kuivapainoa kohti ja vesinäytteille tilavuutta kohti Taulukko 5. Orgaanisten tinayhdisteiden mittausepävarmuudet eri matriiseissa.. 26 Taulukko 6. Kontrollinäytteiden tulokset saantoprosentit oletuspitoisuudesta ja suhteelliset keskihajonnat Taulukko 7. Quasimeme kierrosten R47 ja R49 tulokset ja vertailuarvot kudosnäytteille Taulukko 8. Quasimeme kierroksen R49 ja vertailukokeen SYKE 9/2007 tulokset ja vertailuarvot sedimenttinäytteille Taulukko 9. Yhteenveto mitattujen orgaanisten tinayhdisteiden pitoisuuksista kalanäytteissä (μg/kg tp) Taulukko 10. Orgaanisten tinayhdisteiden tunnuslukuja (μg/kg tp) ja persentiilit (EFSA summa) merialueilta ja sisävesialueilta, kun n > 10 (mukana myös satama-alueiden näytteet) sekä kasvatetuista kaloista... 29
12 Liitteet Liite 1. Liite 2. Liite 3. Liite 4. Liite 5. Alueelliset erot OT-pitoisuuksissa ahven indikaattorina. Yksittäiset tulokset tai keskiarvo ± keskihajonta (µg/kg tp) Suomen rannikon viisi aluetta, kaikki kalat ja nahkiainen. Yksittäiset tulokset ja/tai keskiarvo ± keskihajonta (µg/kg tp) Päijänne, Oulujärvi ja Enonvesi, kaikki kalat ja täplärapu. Yksittäiset tulokset ja/tai keskiarvo ± keskihajonta (µg/kg tp) Suomenlahden alueet ahven indikaattorina. Yksittäiset tulokset ja/tai keskiarvo ± keskihajonta (µg/kg tp) Saaristomeren gradienttitutkimus ahven indikaattorina. Yksittäiset tulokset ja keskiarvo ± keskihajonta (µg/kg tp) Liite 6. Kasvatetut kalat. Yksittäiset tulokset (µg/kg tp) Liite 7. Helsinki, Vanhankaupunginlahti ahven, kuha ja särki. Yksittäiset tulokset ja keskiarvo ± keskihajonta (µg/kg tp) Liite 8. SYKE:n sedimenttikartoitukset Liite 9. SYKE:n vesikartoitukset
13 1 Johdanto Orgaanisten tinayhdisteiden (OT) pitoisuuksia kotimaisessa meri- ja järvikalassa päätettiin tutkia kattavasti, kun Helsingin uuden suursataman rakentamisen ja Turun alueen ruoppausten yhteydessä vuonna 2005 mitattiin suuria orgaanisten tinayhdisteiden pitoisuuksia kaloista ja sedimentistä [1]. Nämä löydökset johtivat Suomen hallitukselle osoitettuun kirjalliseen kysymykseen ( ), jossa mm. tiedusteltiin, kuinka ongelman laajuus selvitetään. Silloiselta Elintarvikevirastolta pyydettiin lausuntoa satamaalueen kalojen sopivuudesta ravinnoksi. Hyvänä tutkimusmallina tälle hankkeelle (OT-kalat-hanke) oli vuosina tehty dioksiinihanke, EU-kalat-projekti, joka toteutettiin yhteistyössä Terveyden ja hyvinvoinnin laitoksen ja Riista- ja kalatalouden tutkimuslaitoksen kanssa [2]. Orgaanisten tinayhdisteiden on aikaisemmin oletettu hajoavan luonnossa suhteellisen nopeasti, eikä niistä siksi olla oltu kovin huolissaan. Tutkimukset ovat kuitenkin osoittaneet, että orgaanisten tinayhdisteiden puoliintumisaika on paljon pitempi kuin on ajateltu [3], ei joitakin vuosia vaan joissain olosuhteissa jopa vuosikymmeniä. Siksi tällä tutkimuksella on merkitystä myös ympäristön suojelun kannalta, esimerkiksi päätettäessä satamien ruoppauksista ja läjittämisistä. Suomessa orgaanisia tinayhdisteitä alettiin analysoida sedimentistä ja kaloista vasta Helsingin Vuosaaren satamahankkeen yhteydessä. Vuonna 2003 EU:n uudistunut lainsäädäntö lisäsi tutkimusaktiivisuutta, ja aihe on edelleen ajankohtainen. Vuoden 2003 alusta lähtien laivojen pohjia ei ole saanut käsitellä orgaanisia tinayhdisteitä sisältävillä biosideillä. Vuoden 2008 alussa astui voimaan orgaanisia tinayhdisteitä sisältävien maalien täyskielto, mikä tarkoittaa, että maalit tulee joko poistaa tai maalata yli kaikista EU:n lipun alla purjehtivista laivoista. Tämä ei kuitenkaan välittömästi tule poistamaan orgaanisten tinayhdisteiden aiheuttamaa ongelmaa vesistöissä, sillä käyttöaikanaan pohjasedimenttiin kertyneet yhdisteet voivat lähteä liikkeelle eri syistä. Orgaanisilla tinayhdisteillä on laivanpohjamaalien lisäksi myös muita käyttökohteita, joista niitä edelleen pääsee vesistöihin. Tähän tutkimushankkeeseen osallistuivat Elintarviketurvallisuusvirasto (Evira), Riista- ja kalatalouden tutkimuslaitos (RKTL), Terveyden ja hyvinvoinnin laitos (THL) ja Suomen ympäristökeskus (SYKE). Evira koordinoi hanketta, RKTL vastasi näytteenkeruusta ja THL teki kemialliset analyysit ja vastasi raportin teknisestä toimitustyöstä. OT-kalathankkeen kalanäytteiden lisäksi SYKE:n koordinoimassa ja ympäristöministeriön rahoittamassa erillisessä hankkeessa kerättiin ja analysoitiin sedimenttija vesinäytteitä, joiden avulla haettiin yhteistyössä lisätietoa tämän projektin näytteenottoalueilta. 11
14 2 Taustaa 2.1 Orgaanisten tinayhdisteiden fysikaalis-kemialliset ominaisuudet Orgaanisissa tinayhdisteissä neljänarvoiseen tinakationiin on liittynyt yhdestä neljään orgaanista substituenttia (R), esimerkiksi butyyli-, oktyyli- tai fenyyliryhmää, sekä yhdestä kolmeen halogenidia (X), esimerkiksi kloridi- tai fluoridiionia. Monosubstituoidut tinayhdisteet ovat muotoa RSnX3, disubstituoidut muotoa R2SnX2, trisubstituoidut muotoa R3SnX ja tetrasubstituoidut muotoa R4Sn. Vedessä orgaaniset tinayhdisteet esiintyvät kationisina yhdisteinä, jolloin vastaionina on yleensä hydroksidi, mutta joskus myös kloridi, sulfaatti tai kar- Tributyylitina (TBT) Dibutyylitina (DBT) Monobutyylitina (MBT) Trifenyylitina (TPhT) Difenyylitina (DPhT) Monofenyylitina (MPhT) Dioktyylitina (DOT) Kuva 1. Orgaanisten tinayhdisteiden rakennekaavoja. 12
15 bonaatti (Kuva 1) [4]. Orgaaniset tinayhdisteet ovat hydrofobisia ja siten veteen niukkaliukoisia. Tinakationiin kiinnittyneiden orgaanisten substituenttien ja halogenidien määrä ja laatu vaikuttavat sekä yhdisteiden liukoisuuteen ja haihtuvuuteen että niiden myrkyllisyyteen eliöille. Vesiympäristössä yhdisteiden käyttäytymiseen vaikuttavat myös veden suolapitoisuus, ph, liuenneen orgaanisen aineksen määrä ja lämpötila. Merivedessä TBT on ainakin kolmessa eri muodossa, hydroksidina, kloridina ja karbonaattina, jotka liukenevat veteen eri tavalla. Niukkaliukoisuutensa vuoksi varsinkin kolmenarvoiset tinayhdisteet adsorboituvat vesiympäristössä nopeasti kiintoainekseen ja kiinnittyvät voimakkaasti pohjasedimentin pienpartikkeleihin, joten niiden pitoisuus vedessä on vähäinen [4]. R 4 Sn R 3 SnX R 2 SnX 2 RSnX 3 SnX 4 Kuva 2. Orgaanisten tinayhdisteiden hajoaminen. Orgaaniset tinayhdisteet hajoavat ympäristössä biologisesti, kemiallisesti ja auringonvalon vaikutuksesta lopulta epäorgaaniseksi tinaksi (Kuva 2) [5]. Pääasialliset poistumisreitit vedestä ovat biologinen hajoaminen, kertyminen vesieliöihin ja sedimentoituminen. Hajoamista tapahtuu sekä aerobisissa että anaerobisissa olosuhteissa. Ympäristötekijöistä lämpötila ja happitilanne ovat merkittävimmät orgaanisten tinayhdisteiden hajoamista rajoittavat tekijät, sillä biologisen hajoamisen osuus vähenee kylmissä ja hapettomissa sedimenteissä. Hajoamisnopeuteen vaikuttavat myös tinayhdisteen orgaanisten substituenttien ja halogenidien määrä sekä laatu. Veteen liuennut TBT voi hajota erittäin nopeasti. Hyvissä olosuhteissa eli lämpimissä ja valoisissa vesissä TBT:n puoliintumisaika on lyhyt, muutamista päivistä muutamiin viikkoihin [6]. Kanadan olosuhteissa puoliintumisajaksi saatiin useita kuukausia [7]. Sedimentoituneen TBT:n puoliintumisaika on huomattavasti pidempi, vähintään kertaluokkaa suurempi, kuin veteen liuenneen TBT:n. Lämpimien, valoisten ja happirikkaiden vesistöjen sedimenteissä puoliintumisaikana pidetään yleisesti noin 1 5 vuotta [8]. Esimerkiksi Englannin itärannikon olosuhteita jäljittelevissä laboratorio-olosuhteissa tehdyissä kokeissa TBT:n puoliintumisajaksi sedimentissä mitattiin 1 2 vuotta [9]. Hapettomissa, pimeissä ja kylmissä sedimenteissä puoliintumisaika on huomattavasti pidempi. Kanadassa tehdyssä tutkimuksessa laskettiin TBT:n puoliintumisajaksi sedimentin kylmässä ja hapettomassa kerroksessa 87 ± 17 vuotta [3]. 2.2 Käyttökohteet, esiintyminen ympäristössä ja käytön rajoitukset Vesiympäristön näkökulmasta tärkein orgaanisten tinayhdisteiden käyttökohde on ollut TBT:n maailmanlaajuinen käyttö laivojen pohjien antifouling- eli 13
16 eliöidentorjuntamaaleissa, joista niitä huuhtoutuu veteen ja sedimentoituu [10]. Pieneliöiden kasvua estävien vaikutusten vuoksi TBT:aa ja TPhT:aa on käytetty myös puunsuoja-aineina, teollisuuden limoittumisenestoaineissa, nilviäisten torjunnassa ja maatalouden torjunta-aineissa. Mono- ja disubstituoituja tinayhdisteitä käytetään edelleen laajalti parantamaan PVC-muovien lämmön- ja valonkestävyyttä sekä teollisuuskatalyyttinä polyuretaanien ja silikonimassojen valmistuksessa [10, 11]. Tästä syystä orgaanisia tinayhdisteitä voi löytyä esimerkiksi muovisista vesiputkista, tiivistemateriaaleista ja pakkausmateriaaleista sekä polyuretaanivaahdoista ja monista muista muovituotteista. Monosubstituoituja tinayhdisteitä voi löytyä myös PVC-muovista, jolla pinnoitetaan lasiastioita. TBT:n käyttö on Suomessa vähentynyt vuoden 1991 jälkeen, jolloin orgaanisia tinayhdisteitä sisältävien antifoulingmaalien käyttö alle 25 metrin aluksissa sekä teollisuuden jäähdytys-, prosessi- ja jätevesijärjestelmissä kiellettiin. Kansainvälisen merenkulkujärjestön (IMO) kokouksessa lokakuussa 2001 hyväksyttiin sopimus, jonka perusteella TBT-maalien käyttö tulisi jäsenmaissa kieltää kaikissa aluksissa vuoden 2003 alusta lähtien. Sopimus tulee voimaan, kun 25 jäsenmaata (25 % tonnistosta) on ratifioinut sen. EU:n määräysten mukainen TBT-maalien täyskielto on tullut voimaan EU-alueella vuoden 2008 alusta, jolloin TBT-pitoiset maalit tulee joko poistaa alusten rungoista tai maalata yli. TBT-maalien täyskielto ei kuitenkaan välittömästi tule poistamaan orgaanisten tinayhdisteiden aiheuttamaa ongelmaa satamaja telakka-alueilla. Käyttöaikanaan pohjasedimenttiin kertyneet yhdisteet ovat pitkän ajan kuluessa voineet kulkeutua kauaskin veden liikkeiden vaikutuksesta. Ruoppaus- ja läjitystoiminnan seurauksena ne voivat liueta uudelleen veteen ja kertyä eliöstöön. Antifouling-maalien lisäksi yhdyskuntien jätevedet ovat toinen merkittävä orgaanisten tinayhdisteiden lähde. Jätevesiin yhdisteet kulkeutuvat muoviteollisuudesta sekä liukenevat kotitalouksien muovituotteista ja PVC-vesiputkista. Esimerkiksi Sveitsissä on käsittelemättömästä jätevedestä mitattu MBT:aa ng/l, DBT:aa ng/l ja TBT:aa ng/l [12]. Puhdistusprosessi siirtää suurimman osan veden sisältämistä orgaanisista tinayhdisteistä lietteeseen: sveitsiläistutkimuksessa puhdistetussa jätevedessä pitoisuudet olivat pudonneet < 1 17 ng/l, mutta liete kuitenkin sisälsi 0,3 1,0 mg/kg kuivapainoa kohti olevia pitoisuuksia. Suomessa käsittelemätöntä puhdistamolietettä ei saa luovuttaa maatalouden käyttöön (VNp 282/1994). Lietteen käsittelyyn käytettävät menetelmät, mädätys ja kalkkistabilointi, eivät pienennä orgaanisten tinayhdisteiden määrää. Lietteen käyttöä on rajoitettu viljelymaalla, jolla kasvatetaan ihmisravinnoksi käytettäviä kasveja. Siten lietteen sisältämät orgaaniset tinayhdisteet eivät aiheuta suoraa riskiä kuluttajalle. Vesistöjä jäteveden sisältämät orgaaniset tinayhdisteet sen sijaan voivat kuormittaa, joko suoraan jätevedenpuhdistamolta purkautuvan veden kautta tai epäsuorasti lietteen ja valunnan kautta. Orgaanisia tinayhdisteitä tuotettiin maailmanlaajuisesti vuosittain noin tonnia 1990-luvun lopussa [5]. En- 14
17 nen antifouling-maalien käyttörajoituksia orgaanisten tinayhdisteiden teollisesta tuotannosta noin 70 % käytettiin muoviteollisuudessa sekä polyuretaanin ja silikonin valmistuksessa, kun antifouling-maaleissa käytettyjen biosidien osuus oli noin 20 %. 2.3 Orgaanisten tinayhdisteiden haittavaikutukset Orgaaniset tinayhdisteet ovat erittäin haitallisia merieliöille. Herkimpiä TBT:lle ovat meressä elävät kotilot (Gastropoda), simpukat (Bivalvia), jotkut hyönteistoukat (Insecta) ja katkat (Amphipoda), sillä ne altistuvat ravintonsa kautta suurille pitoisuuksille, ja niiden metabolointikyky on huono. TBT:n on todettu aiheuttavan monilla merieliöillä kasvuja kehityshäiriötä. Useilla kotilolajeilla on jopa alle 2 ng/l pitoisuuksilla vedessä havaittu ns. imposex-ilmiötä eli koiraan sukuelinten kehittymistä naaraille. Pahimmissa tapauksissa siemenjohdin tukkii munanjohtimen aukon johtaen naaraan steriiliyteen. Kaloilla TBT:n on havaittu aiheuttavan maskulinisoitumista, lisääntymishäiriöitä sekä kasvun ja käyttäytymisen häiriöitä. Maskulinisoitumista on todettu kaloilla jopa ng/l pitoisuuksissa vedessä [13]. TBT:n poistuminen kalojen elimistöstä metaboloitumalla ja erittymällä on kohtalaisen tehokasta. Jatkuvan altistuksen seurauksena TBT:aa voi kuitenkin kertyä myös muihin kuin rasvakudokseen nopeammin kuin sitä poistuu. Vaikka TPhT ei akuutisti ole aivan yhtä myrkyllistä vesieliöille kuin TBT, se näyttää kertyvän kaloihin herkemmin suuremman rasvaliukoisuutensa ja heikomman metaboloitumisensa vuoksi. TPhT saattaa myös jossain määrin rikastua ravintoketjussa. Kroonisessa altistuksessa TPhT:n vaikutukset, esimerkiksi imposex-ilmiö nilviäisillä, ovat pääosin samankaltaisia TBT:n kanssa [4]. TBT:n akuutteihin myrkytysoireisiin ihmisellä kuuluu ihon ja hengitysteiden ärsytys. TPhT:lla on lisäksi neurotoksisia vaikutuksia. Muista haittavaikutuksista ihmisellä on vähän tietoa, ja varsinkaan pitkäaikaisesta altistuksesta pienille pitoisuuksille ei tiedetä juuri mitään. Ihmistä koskeva riskinarviointi perustuu ennen kaikkea immunologisiin tutkimuksiin koe-eläimillä. Euroopan elintarviketurvallisuusviranomainen (European Food Safety Authority, EFSA) arvioi vuonna 2004 orgaanisten tinayhdisteiden toksisuutta [14]. Arviointi keskittyi haitallisimpana pidettyihin yhdisteisiin TBT:aan, TPhT:aan ja DBT:aan sekä toksikologisesti samalla tavoin käyttäytyvään DOT:aan, jota ei ole käytetty laivanpohjamaaleissa. Arviossa kriittiseksi vaikutuskohdaksi valittiin immunotoksisuus rotilla. Siedettävä päivittäinen saanti (TDI) saatiin kertomalla kroonisista altistuskokeista saatu NOAEL-pitoisuus (no observed adverse effect level) lajien- ja yksilönvälisen vaihtelun huomioonottamiseksi turvakertoimella 100. Arvion mukaan ihminen voi ilman terveysriskiä altistua näiden yhdisteiden summapitoisuudelle 0,25 mikrogrammalla ruumiin painokiloa kohti päivässä koko elinikänsä ajan. Kuusikymmentä kiloa painavalle henkilölle tämä tarkoittaa 15 µg/päivä. Pitoisuus 15 µg/päivä täyttyy tavanomaisen kokoisessa (100 g) annoksessa kalaa, jossa organotinayhdisteiden pitoisuus on 150 µg/kg tuorepainoa kohti. 15
18 2.4 Orgaanisten tinayhdisteiden saanti elintarvikkeista Ihminen altistuu orgaanisille tinayhdisteille lähinnä syömällä saastunutta kalaa ja saastuneita simpukoita. Tehokkaimmin orgaanisia yhdisteitä keräävät osterit ja simpukat. Kansanterveyslaitoksella tehdyn ruokakoritutkimuksen [15] mukaan kala ja äyriäiset vastasivat noin 81 % DBT:n, TBT:n, TPhT:n ja DOT:n saannista. Japanissa vastaavanlaisessa tutkimuksessa kalan ja simpukan osuus orgaanisten tinayhdisteiden kokonaissaannista oli yli 95 % [16]. Kalan merkitys saannin kannalta on havaittu myös tutkimuksessa, jossa suomalaisten kalastajien verestä mitattiin orgaanisia tinayhdisteitä [17]. Tässä tutkimuksessa verinäytteistä löydettiin vain trifenyylitinaa, jonka pitoisuus korreloi iän ja kalankulutuksen kanssa. EFSA:n arvion mukaan eurooppalaisten keskimääräinen TBT:n, DBT:n ja TPhT:n saanti kalasta ja kalatuotteista on 0,083 µg ruumiin painokiloa kohti päivässä, mikä on 33 % TDI-arvosta [14]. Kalan ja kalatuotteiden suurkuluttajilla saannin arvioitiin olevan 0,17 µg ruumiin painokiloa kohti päivässä, mikä on 70 % TDI-arvosta. EFSA:n mukaan orgaanisilla tinayhdisteillä kontaminoitujen satama-alueiden tai vilkkaasti liikennöityjen laivaväylien läheisyydestä pyydetyn kalan syönti saattaa aiheuttaa TDI-arvon ylityksiä. Kalan lisäksi ihmiset voivat altistua muovien stabilointiaineina ja valmistuksessa katalyytteinä käytetyille orgaanisille tinayhdisteille, sillä niiden on havaittu ainakin jossain määrin siirtyvän muovituotteista elintarvikkeisiin [18]. 2.5 Orgaanisten tinayhdisteiden pitoisuudet suomalaisessa kalassa Vuosaaren satamahankkeen yhteydessä on tutkittu orgaanisten tinayhdisteiden pitoisuuksia kalassa Helsingin vesialueilla [1]. Vuosaaren sataman velvoitetarkkailuohjelman mukaisesti ahven-, kuha-, kampela- ja haukinäytteitä kerättiin Kalkkisaaren selältä, Gesterbystä ja Hindsbyn vesialueelta. Tämän lisäksi ympäristölakiasiaintoimisto Niemelä & Sario Oy:n toimesta pyydettiin ahven-, kuha- ja haukinäytteitä Kalkkisaarenselän itäosasta ja Krokholmenin ympäristöstä sekä Helsingin kaupungin liikuntaviraston toimesta ahvenia Lauttasaaresta, Seurasaarenselältä, Vanhankaupungin-lahdelta, Kruunuvuorenselältä, Kallahdenselältä ja Vuosaaresta. Näytekaloissa TPhT muodosti suurimman osan orgaanisten tinayhdisteiden summapitoisuudesta (DBT, TBT, TPhT ja DOT) erityisesti ahvenessa ja hauessa ja erityisesti suurilla summapitoisuuksilla. Summapitoisuus ahvenessa oli μg/kg tp, lukuun ottamatta Vanhankaupunginlahtea, jossa pitoisuus oli noin 135 μg/kg tp. Hauesta suurin pitoisuus, 156,7 μg/kg tp, mitattiin Sipoosta, Hindsbyn vesialueelta. Kuhassa ja kampelassa pitoisuudet olivat selvästi pienempiä kuin ahvenessa ja hauessa. Vesipuitedirektiivin haitallisten aineiden kartoituksen (VESKA-kartoituksen) ja eräiden seurantojen yhteydessä Suomen ympäristökeskus ja alueelliset ympäristökeskukset ovat selvittäneet orgaanisten tinayhdisteiden esiintymistä kotimaisessa kalassa [4]. Hauki-, ahven-, kuha-, kampela-, made-, silakka- ja rautunäytteitä kerättiin osittain eri alueilta 16
19 Suomen rannikolta ja sisävesiltä. Kartoituksessa määritettiin mono-, di- ja trisubstituoitujen butyyli- ja fenyylitinojen summa. Summapitoisuudesta noin 15 % koostui mono- ja disubstituoiduista yhdisteistä. Fenyylitinojen osuus summapitoisuudesta vaihteli kalalajista ja paikasta riippuen % välillä. Yli 50 μg/kg tp pitoisuuksia mitattiin Saaristomereltä Airistolta ja Ruissalosta, Vuosaaresta Hindsbyn, Kalkkisaaren ja Gesterbyn vesialueilta, Helsingin Vanhankaupunginlahdelta, Kotkasta, Loviisasta, Tvärminnestä ja Virolahdelta. Näillä alueilla pitoisuudet hauessa, ahvenessa, kuhassa ja mateessa vaihtelivat μg/kg tp välillä. Sisävesillä teollisuusalueiden alapuolisilta vesialueilta pyydetyissä hauissa pitoisuudet olivat 0 40 μg/kg tp, kansainvälisiltä vertailualueilta Evolla ja Pallaksella ei ahvenissa ja rauduissa löydetty orgaanisia tinayhdisteitä. Ympäristöministeriön rahoittamassa ja Lounais-Suomen ympäristökeskuksen koordinoimassa projektissa selvitettiin orgaanisten tinayhdisteiden (TBT, TPhT) kulkeutumista ja biologisia vaikutuksia Suomen lounaisella rannikkoalueella [19]. Projektin yhteydessä tutkittiin kuhan ja hauen TBT- ja TPhT-pitoisuuksia Saaristomerellä. Suurimmat pitoisuudet löytyivät Pohjois-Airistolta, missä keskimääräinen pitoisuus hauessa oli 84 μg/ kg tp ja kuhassa 44 μg/kg tp. Suurimmat yksittäiset pitoisuudet olivat hauessa 202 ja kuhassa 133 μg/kg tp. Muualla Saaristomerellä mitatut pitoisuudet olivat pienempiä, kuhassa ja hauessa 17 μg/kg tp. 17
20 3 Tutkimuksen tavoitteet Tutkimuksen päätavoitteena oli saada lisää tietoa orgaanisten tinayhdisteiden pitoisuuksista niissä sisävesi- ja merikaloissa, joita suomalaiset kuluttajat pääsääntöisesti käyttävät ravinnokseen. Tähän asti tehdyt tutkimukset ovat keskittyneet seurantatutkimuksiin kuormitetuilla alueilla. Tämän tutkimuksen tavoitteena oli tutkia, miten orgaaniset tinayhdisteet kertyvät eri kalalajeihin ja kuinka paljon pitoisuudet vaihtelevat yksilöiden välillä. Näytekalat kerättiin ammattikalastajien saaliista tärkeimmiltä, oletettavasti puhtailta meri- ja sisävesialueilta, kunkin kalalajin sesongin mukaan sekä lisäksi lähinnä ahvenia kuormitetuiksi oletetuilta meri- ja sisävesialueilta. Tavoitteena oli myös tutkia eri orgaanisten tinayhdisteiden kertyvyyden eroja kalalajin sekä kalan iän ja koon suhteen. Gradienttitutkimuksissa määritettiin orgaanisten tinayhdisteiden pitoisuuksien muutosta siirryttäessä pois kuormitetulta alueelta. Tutkimuksen avulla toivottiin saatavan muodostettua kattava kokonaiskuva orgaanisten tinayhdisteiden esiintymisestä ja pitoisuuksista suomalaisissa ruokakaloissa. Tutkimuksen tulosten avulla on tarkoitus arvioida suomalaisen kuluttajan orgaanisten tinayhdisteiden saantia verrattuna nykyiseen yleiseen syöntisuositukseen, jonka mukaan kalaa tulee syödä kaksi kertaa viikossa eri kalalajeja vaihdellen. Tutkimus antaa uutta tietoa samalla myös laivanpohjamaalien vuosikymmeniä kestäneen käytön vaikutuksesta ympäristöön ja antaa mahdollisuuden seurata tulevaisuudessa orgaanisten tinayhdisteiden vaikutuksia, muutoksia ja häviämistä ympäristöstä. 18
21 Ensisijaisesti tarkoitus oli tutkia, miten kotimaiset meri- ja järvikalat keräävät orgaanisia tinayhdisteitä orgaanisten tinayhdisteiden pitoisuudet eroavat eri järvi- ja merialueilla alueiden, joilla ei ole paikallista kuormitusta, kalojen orgaanisten tinayhdisteiden pitoisuudet eroavat saastuneilta alueilta pyydetyistä kaloista eri-ikäiset ja -kokoiset kalat sekä eri kalalajit keräävät orgaanisia tinayhdisteitä miten kauas satama- tai teollisuusalue vaikuttaa kalojen orgaanisten tinayhdisteiden pitoisuuteen Lisäksi SYKE päätti tehdä erillisessä tutkimuksessa tätä OT-hanketta täydentäviä kala-, sedimentti- ja vesinäytetutkimuksia niiltä alueilta, joilta löydettiin kohonneita pitoisuuksia kalasta. Orgaa- nisten tinayhdisteiden käyttäytymisestä sedimentissä suomalaisissa olosuhteissa tiedetään melko vähän. Valtaosa tiedosta liittyy ruoppausmassojen käsittelyyn. Lisänäytteiden tarkoituksena oli arvioida, voidaanko sedimentin ja/tai veden orgaanisten tinayhdisteiden pitoisuuden perusteella ennustaa niiden pitoisuutta kaloissa miten sedimenttien orgaanisten tinayhdisteiden pitoisuudet syvyysprofiilissa ovat muuttuneet saastuneilla alueilla. Tutkimuksen tärkeänä sivutuotteena oli kerätä tutkittavista kaloista näytepankki, joka arkistoidaan -20 C:een. Näytepankki tarjoaa mahdollisuuden seurata eri haitta-aineiden pitoisuuksien muutoksia kerättäessä tulevaisuudessa näytteitä eri kalalajeista Suomen vesistöalueilta. 19
22 4 Aineisto ja menetelmät 4.1 Näytealueet ja -lajit Näytteenottopaikat jaettiin oletettavasti puhtaisiin alueisiin ja oletettavasti saastuneisiin alueisiin. Puhtaiksi alueiksi valittiin kalastukselle tärkeitä avomerialueita ja sisävesiltä suurien järvien selkävesiä. Saastuneiksi alueiksi valittiin satama-, telakka- tai puunjalostusteollisuusalueita ja alueita laivaliikenneväylien läheisyydestä. Jotta alueellisia eroja orgaanisten tinayhdisteiden pitoisuuksissa pystyttäisiin vertailemaan, haluttiin kerätä alueellisesti edustavat näytteet koko Suomen meri- ja järvialueilta (Kuva 3). Indikaattorilajina päätettiin käyttää ahventa. Ahvennäytteitä otettiin yhteensä 141, joista 114 merialueilta ja 27 sisävesialueilta (Taulukko 1). Ahvennäytteitä otettiin sekä puhtaiksi että saastuneiksi oletetuilta alueilta ja näytteenottopaikat edustivat hyvin koko Suomea, pohjoisinta osaa lukuun ottamatta (Kuva 4). Ahvennäytteitä kerättiin myös gradienttitutkimuksiin, joista toinen sijoittui Saaristomerelle Naantalin ja Utön väliselle alueelle ja toinen Suomenlahdelle Itä Länsi suunnassa. Suomen rannikon viideltä merialueelta kerättiin ammattikalastuksen saaliista näytteitä kaikista kaupallisesti tärkeistä kalalajeista sekä nahkiaisesta. Tutkitut kalat olivat lohi, silakka, kilohaili, ahven, hauki, kuha, made, kampela, lahna, siika ja muikku (Taulukko 1). Näytekaloja kerättiin 1) Perämereltä Oulun edustalta, 2) Selkämereltä Porin edustalta, 3) Saaristomeren eteläosasta, 4) Suomenlahdelta Hangon edustalta sekä 5) Suomenlahdelta Kotkan-Loviisan edustalta. Sisävesialueilta kerättiin ammatti- ja vapaa-ajan kalastuksen kannalta tärkeiltä alueilta näytteitä mahdollisuuksien mukaan samoista kalalajeista kuin merialueilta sekä täpläravusta. Tutkitut kalalajit olivat ahven, hauki, kuha, made, lahna, siika ja muikku (Taulukko 1). Sisävesialueiden järviksi valittiin Päijänne/Tehinselkä ja Oulujärvi, jotka alueellisesti edustavat Suomea Etelä Pohjois-suunnassa. Muikkunäytteitä kerättiin myös Enonvedeltä. Kasvatetuista kaloista otettiin näytteitä sisävesien kalanviljelylaitokselta Joroisista sekä merialueen kalanviljelylaitoksilta Virolahdelta, Kristiinankaupungista, Loviisasta ja Raippaluodolta sekä 20
23 Maarianhaminasta Vårdöstä ja Föglöstä. Tutkittavat lajit olivat merialueilta kirjolohi ja siika ja sisävesialueelta nieriä. Helsingin Vanhankaupunginlahdelta pyydettiin eri kokoisia ahvenia 29 ja kuhia 35 yksilöä organotinapitoisuuksien sekä kalan koon ja iän välisen riippuvuuden tutkimiseksi. Lajien välisten erojen tutkimiseksi samalta alueelta pyydettiin myös 6 särkinäytettä. OT-hankkeen edetessä ilmeni tarvetta lisäselvityksiin. SYKE koordinoi hanketta täydentävien sedimentti- ja vesinäytteiden keräämisestä. Sedimentti- ja vesinäytteiden paikkojen valinta perustui tietoon orgaanisten tinayhdisteiden pitoisuudesta kalassa, joko tässä tutkimuksessa tai aiemmissa selvityksissä [4]. Kohteiksi valittiin kalassa todettujen suurten orgaanisten tinayhdisteiden pitoisuuksien perusteella Naantali, Helsinki, Porvoo, Hamina ja Kotka sekä tunnetun ja tasaisen sedimentaation perusteella Rauman ja Loviisan edusta. Vastaavalla perusteella sisävesiltä valittiin Varkaus ja Lohja. Kuva 3. Näytteenottopaikat. 21
24 Taulukko 1. Tutkimukseen kerätyt lajit ja näytteistä tehtyjen pitoisuusmääritysten lukumäärä. Laji Merialueet Sisävesialueet täplärapu (Pacifastacus leniusculus) - 1 nahkiainen (Lampetra fluviatilis) 1 - made (Lota lota) 3 2 silakka (Clupea harengus membras) 20 - kilohaili (Sprattus sprattus) 3 - kuha (Sander lucioperca) 41 4 ahven (Perca fluviatilis) lohi (Salmo salar) 6 - siika (Coregonus lavaretus) 5 2 siika, kasvatettu 2 - muikku (Coregonus albula) 1 3 kirjolohi (Salmo gairdneri), kasvatettu 4 - nieriä (Salvelinus alpinus), kasvatettu - 1 hauki (Esox lucius) 6 4 kampela (Platichthys flesus) 2 - särki (Rutilus rutilus) 6 - lahna (Abramis brama) 2 4 Yhteensä Näytteenotto Kalanäytteet Kaloja otettiin näytteeksi yhteensä 865 yksilöä toukokuun 2005 ja huhtikuun 2007 välisenä aikana. Osa pitoisuusmäärityksistä tehtiin kokoomanäytteestä, joten analysoitavien näytteiden lukumääräksi tuli 264 kpl. Näytteitä otettiin 14 eri kalalajista sekä nahkiaisesta ja täpläravusta (Taulukko 1) siten, että kaikista muista kalalajeista otettiin näytteet 2 4 kokoluokan kaloista, paitsi siiasta, ja muikusta sekä nahkiaisesta vain yhdestä kokoluokasta. Näytteet otettiin vahingoittumattomista yksilöistä, joiden iho oli ehjä. Ne eivät myöskään saaneet olla kosketuksissa metallin, värillisen muovin eivätkä maalipintojen kanssa kontaminaation välttämiseksi. Käsittelemättömästä kalasta kirjattiin tarkoitusta varten laaditulle lomakkeelle paino, pituus ja sukupuoli (jos se kyettiin määrittämään). Kalasta otettiin lajin mukaan otoliitti, kiduskannen luu (operculum) tai suomuja iänmääritystä varten. Iänmäärityksen tekivät Riistaja kalatalouden tutkimuslaitoksen iänmäärittäjät. Kalojen koko- ja ikätiedot on esitetty tulostaulukoissa. Kaloja ei suomustettu. Pienet kalat, kuten muikku, silakka ja kilohaili käsiteltiin niin, että pää ja sisälmykset poistettiin. Isoista kaloista poistettiin sisälmykset, ja kalasta otettiin keskikohdalta eli selkäevän kohdalta näytteeksi g:n medaljonki. Näytteitä otettaessa työskentelyalusta peitettiin voipaperilla, joka vaihdettiin yksittäisten kalojen välillä. Kalan 22
25 leikkelyyn käytettiin ruostumattomasta teräksestä valmistettua veistä ja laboratoriokäyttöön tarkoitettuja saksia. Kontaminaation välttämiseksi välineet pestiin tai vaihdettiin jokaisen ison näytekalan välillä. Pienten kalojen välillä välineet pyyhittiin talouspaperilla. Kun kalan tiedot oli otettu ja kala muuten käsitelty, kukin kala (tai isommista medaljonki) kiedottiin erikseen alumiinifolioon, merkittiin ja käärö suljettiin Minigrip-pussiin. Näytteet pakastettiin ja toimitettiin kylmäkuljetuksena laboratorioon Sedimenttinäytteet Sedimentit otettiin polykarbonaatista valmistetulla putkinoutimella (halkaisija 9 cm) 2 4 pisteestä (10 30 m etäisyys) kultakin näytealueelta. Näytteet viipaloitiin 2 cm viipaleiksi metallilastalla suoraan happopestyihin 250 ml lasipurkkeihin, jotka säilytettiin kylmälaukussa matkalla ja laboratoriossa. Osasta näytteitä muodostettiin kokoomanäyte yhdistämällä 2 3 saman syvyyden viipaletta eri profiileista. Näytteet lähetettiin KTL:n Kuopion laboratorioon 1 4 viikon sisällä näytteenotosta Vesinäytteet Vesinäytteet otettiin 1 metri pohjan sedimenttipinnan yläpuolelta Limnostyyppisellä vesinoutimella, josta ne valutettiin lasipulloon. Näytteet säilytettiin kylmälaukussa ja kestävöitiin laboratoriossa (1 ml HCl / 1 litra näytettä) 1 3 h näytteenoton jälkeen. 4.3 Näytteiden analysointi Tässä tutkimuksessa määritetyt orgaaniset tinayhdisteet olivat mono- (MBT), di- (DBT) ja tributyylitina (TBT), mono- (MPhT), di- (DPhT), ja trifenyylitina (TPhT) sekä dioktyylitina (DOT). Vesinäytteistä ei mitattu DOT:aa. Orgaanisten tinayhdisteiden pitoisuusmääritykset tehtiin Kansanterveyslaitoksen Ympäristöterveyden osaston Kemian laboratoriossa kesäkuun 2006 ja huhtikuun 2008 välisenä aikana. Menetelmä on akkreditoitu kudokselle ja sedimentille (EN ISO/IEC 17025), mutta ei vedelle. Menetelmät perustuivat Ikonomoun ym. vuonna 2002 julkaisemaan menetelmään [20], johon oli kudosnäytteiden osalta tehty pieniä muutoksia [15]. Näytteiden käsittelyn yksityiskohdat eri matriiseille on kuvattu kappaleessa Analyysin aikana tapahtuvan orgaanisten tinayhdisteiden kontaminaation välttämiseksi kaikki käytettävät astiat muoviastioita lukuun ottamatta puhdistettiin 1 M typpihapolla. Näytteiden ei myöskään annettu olla kosketuksissa värillisen muovin, maalipintojen eikä tarpeettomasti metallin kanssa kontaminaation välttämiseksi. Orgaaniset tinayhdisteet voivat hajota valon vaikutuksesta, joten näytteet säilytettiin mahdollisuuksien mukaan valolta suojattuna. Käsittelyssä tarvittavien leikkuuveitsen, pinsettien, saksien, alumiinifolion ja sauvasekoittimen takia näytteet ovat voineet kontaminoitua alumiinilla, kromilla ja nikkelillä. Näitä metalleja näytteistä ei voi enää määrittää. Lisäksi kustannussyistä arkistointi jouduttiin tekemään polypropeeni/polyeteeniastioihin, mikä voi myös sulkea pois joitakin orgaanisten yhdisteiden analyysejä Näytteiden esikäsittely Kalanäytteet saapuivat pakastettuina Kemian laboratorioon, missä kaloista 23
26 erotettiin analyysiin syötävä osa. Kalat preparoitiin ruostumattomasta teräksestä tehdyllä veitsellä alumiinifolion päällä. Pienet kalat muikku, silakka ja kilohaili saapuivat yksittäispakattuina näytteinä, joista oli poistettu pää ja sisälmykset. Pieniä kaloja otettiin kokoomanäytteeseen 8 10 kpl. Kokoomanäytteeseen muikku otettiin sellaisenaan. Silakasta ja kilohailista poistettiin ensin selkäruoto. Suurista kaloista, eli kuhasta, lohesta, siiasta, kirjolohesta, nieriästä, hauesta, kampelasta ja lahnasta näytteet saapuivat yksittäispakattuina medaljonkeina. Täplärapu ja nahkiainen saapuivat kokonaisena ja made, ahven ja särki ilman päätä. Näytteitä otettiin kokoomanäytteisiin yleensä 3 kpl, mutta joissakin tapauksissa näytemäärä vaihteli 2 6 kpl. Lisäksi osa ahven- ja kuhanäytteistä analysoitiin yksittäisinä kaloina. Kokoomanäytteitä varten kaloista otettiin talteen syötävä osa niin, että nahka, keskiruoto ja muut suurimmat ruodot poistettiin, nahan alainen rasva ja punainen liha otettiin mukaan, ja näytteiden yksittäiset tuorepainot punnittiin. Kokoomanäytteeseen otettiin kaikista kaloista yhtä paljon kuin oli pienimmän peratun kalan massa, kuitenkin yhteensä korkeintaan 200 g. Täpläravuista saatiin talteen niin vähän, että niiden koko syötävä osa otettiin kokoomanäytteeseen. Pienet näytemäärät homogenisoitiin kalamassaksi saksilla leikkaamalla, ja suuret näytemäärät metallisella sauvasekoittimella. Homogenisoitujen kalanäytteiden tuorepaino mitattiin ja näytteet kuivattiin kylmäkuivurilla. Näytteiden kuivapaino mitattiin ja kuiva-aineprosentti määritettiin. Kuivatut näytteet jauhettiin huhmareessa tai sauvasekoittimella. Näytteistä otettiin n. 1 g erilliseen happopestyyn koeputkeen orgaanisten tinayhdisteiden määritystä varten ja loppu kalanäyte arkistoitiin polypropeeni/polyeteeniputkeen. Näytteet pakastettiin -20 ºC:een. Sedimenttinäytteet kylmäkuivattiin, minkä jälkeen ne homogenisoitiin jauhamalla huhmareella. Vesinäytteet eivät vaatineet kestävöinnin lisäksi muuta esikäsittelyä, ja ne säilytettiin jääkaapissa analyysiin asti. 24
27 4.3.2 Kemialliset analyysit Taulukko 2. Orgaanisten tinayhdisteiden pitoisuusmääritysten yksityiskohdat. Esikäsittely Näytemäärä Uutto Derivatisointi Näytteiden pesu Pylväspuhdistus GC-MS analyysi Kalanäytteet Sedimenttinäytteet Vesinäytteet kylmäkuivaus kylmäkuivaus kestävöinti 1 ml HCl / 1 l näytettä 0,25 g kuivaa kalaa (pl. hyvin rasvaiset kalat, kuten lohi ja siika, joiden kohdalla näytemäärä tapauskohtainen) 0,1 0,5 g kuivaa sedimenttiä ml kestävöityä vettä 1 g natriumkloridia sisäisen standardin lisäys 1 ml 25 % tetrametyyli-ammoniumhydroksidia ultraäänihaude 1 h 2 ml etikkahappoa 2 * [2,5 ml 0,02 % (w/v) tropoloni-eetteri:heksaania (8:2), ravistelu 30 min, orgaanisen faasin erotus] 2 ml metanolia sisäisen standardin lisäys 3,5 ml 30 % w/v natriumkloridiliuosta 1,5 ml etikkahappoa 2 * [3 ml 0,02 % (w/v) tropolonieetteri:heksaania (8:2), ravistelu 30 min, orgaanisen faasin erotus] 5,8 g natriumkloridia sisäisen standardin lisäys 2 ml 2,5 M natrium-asetaatti/ etikkahappo-puskuria ph:n säätö 4,5: ksi 1 ml + 0,5 ml 1 2 % (w/v) natriumtetraetyyliboraattia 1 ml 1 2 % (w/v) (NaBEt 4 ) metanolissa NaBEt 4 metanolissa, lyhyt sekoitus 20 ml heksaania 1 ml 1 2 % (w/v) NaBEt 4 metanolissa ravistelu 60 min, haihdutus, siirto ajopulloon ja saantostandardin lisäys 2 ml 2 M KOH, ravistelu, orgaanisen faasin erotus 2 ml heksaania, ravistelu, orgaanisen faasin erotus ja yhdistäminen edelliseen haihdutus kuivaus natriumsulfaatilla pylväät: Pasteur-pipetissä á 3 cm aktivoitua emäksistä alumiinioksidia + 1 cm aktivoitua natriumsulfaattia pylväiden huuhtelu: 5 ml 4 % eetteri-heksaania eluointi: ml 4 % (v/v) eetteri-heksaania haihdutus, siirto ajopulloon ja saantostandardin lisäys kaasukromatografi (Hewlett Packard 6890), liitettynä korkean erotuskyvyn massaspektrometriin (Autospec Ultima) kolonni: HP-1 kapillaarikolonni (Hewlett Packard: 12 m, i.d mm, 0.33 µm) massaspektrometrillä seurattiin kunkin etyloidun tinayhdisteen kahta intensiivisintä fragmenttia (Taulukko 3) 25
28 Taulukko 3. Orgaanisten tinayhdisteiden GC-MS analyysissä käytetyt massaluvut. Yhdiste Yhdiste Primääri-ioni Sekundääriioni Primääriioni Sekundääriioni MBT 233, ,0510 MBT-d9 242, ,1075 DBT 233, ,0510 DBT-d18 242, ,1075 TBT 289, ,1137 TBT-d27 316, ,2831 MPT 253, ,0197 MPT-d5 258, ,0511 DPT 301, ,0198 DPT-d10 311, ,0826 TPhT 349, ,0199 TPhT-d15 364, ,1140 DOT 373, ,2077 TeBT 289, , Laadunvarmistus Näytteiden rinnalla analysoitiin joka sarjassa 1 2 laboratorion taustapitoisuutta mittaavaa nollanäytettä. Menetelmien määritysrajat (Limit of Quantification, LOQ) perustuvat pitkällä aikavälillä määritettyjen nollanäytteiden hajontaan (Taulukko 4). Menetelmän mittausepävarmuus eri näytematriiseille on esitetty alla (Taulukko 5). Jokaisen näytesarjan mukana analysoitiin 1 2 kontrollinäytettä, joiden orgaanisten tinayhdisteiden pitoisuuksien tuli pysyä asetetuissa rajoissa (Taulukko 6). Tutkimushankkeen kudosnäytteiden mittausten aikana Kemian laboratorio osallistui laboratorioiden välisiä vertailukokeita järjestävän organisaation, Quasimemen, vertailukoekierroksiin R47 ja R49. Lisäksi osallistuttiin sedimenttinäytteiden mittausten aikana Quasimemen kierrokselle R49 ja SYKE:n järjestämään vertailukokeeseen 9/2007. Tulokset vertailukokeista on esitetty seuraavalla sivulla taulukossa 7 ja 8. Taulukko 4. Menetelmän määritysrajat (Limit of Quantification, LOQ) kudosnäytteille tuorepainoa kohti, sedimenttinäytteille kuivapainoa kohti ja vesinäytteille tilavuutta kohti. MBT DBT TBT MPhT DPhT TPhT DOT LOQ kudos (ng/g tp) 0,5 0,3 0,2 0,4 0,2 0,1 1,1 a LOQ sedimentti (ng/g kp) 2,0 2,0 2,5 2,0 0,4 0,2 3,0 a LOQ vesi (ng/l) b 1,7 0,55 1,0 0,49 0,05 0,03 - c a DOT:n määritys on semikvantitatiivinen b Taulukoitu LOQ:t 200 ml vesinäytteelle c Vesinäytteistä ei mitattu DOT:a Taulukko 5. Orgaanisten tinayhdisteiden mittausepävarmuudet eri matriiseissa. Yhdiste Kudos Sedimentti Vesi < 50 ng kat/g tp > 50 ng kat/g tp < 100 ng kat/g kp > 100 ng kat/g kp MBT 50 % 35 % 50 % 35 % Semikvantitatiivinen DBT 30 % 20 % 50 % 30 % 30 % TBT 35 % 30 % 40 % 25 % 40 % MPhT 70 % 70 % 60 % 60 % Semikvantitatiivinen DPhT 70 % 70 % 50 % 50 % 50 % TPhT 30 % 20 % 40 % 30 % 30 % DOT Semikvantitatiivinen Semikvantitatiivinen Ei analysoitu vedestä 26
29 Taulukko 6. Kontrollinäytteiden tulokset saantoprosentit oletuspitoisuudesta ja suhteelliset keskihajonnat. Kontrollikudos: sertifioitu referenssimateriaali CRM 477 a, sarjojen lkm = 15 Kontrollisedimentti: sertifioitu referenssimateriaali BCR-646, sarjojen lkm = 6 Kontrollivesi, talon sisäinen materiaali, sarjojen lkm = 4 MBT DBT TBT MPhT DPhT TPhT 117 ± ± 7 89 ± ± ± ± b ± ± ± ± ± c ± ± ± ± ± ± ± 11 a Butyylitinoille pitoisuudet ovat sertifioituja, fenyylitinoille indikatiivisia b Kontrollinäytteen tulos systemaattisesti liian suuri, käytettiin korjauskerrointa tulosten korjaamiseen c Sertifioitu pitoisuus on todennäköisesti liian matala, vertailukokeen SYKE 9/2007 tulokset tukevat tätä oletusta Taulukko 7. Quasimeme kierrosten R47 ja R49 tulokset ja vertailuarvot kudosnäytteille. Näyte - kierros MBT (ng Sn/g) DBT (ng Sn/g) TBT (ng Sn/g) Oma tulos Oma tulos Oma tulos QSP017BT R47 4,09 4,70 b 3,89 4,50 a 6,60 7,20 a QSP018BT R47 0,46 0,61 a 1,20 1,30 a 0,74 0,71 a QSP019BT R47 0,76 0,76 a 4,81 5,60 a 2,93 4,00 b QSP020BT R49 0,43 0,43 b 1,14 1,12 a 0,65 0,61 a QSP021BT R49 0,49 0,42 a 0,49 0,47 b 0,49 0,57 a a Tulos arvioitiin hyväksyttäväksi (Satisfactory) b Vertailuarvo on indikatiivinen, ei arvioitu kvantitatiivisesti Taulukko 8. Quasimeme kierroksen R49 ja vertailukokeen SYKE 9/2007 tulokset ja vertailuarvot sedimenttinäytteille. Näyte MBT (ng Sn/g) DBT (ng Sn/g) TBT (ng Sn/g) TPhT (ng Sn/g) Oma tulos Oma tulos Oma tulos Vertailuarvo Vertailuarvo Vertailuarvo Vertailu-arvo Vertailu-arvo Vertailu-arvo Vertailu-arvo QSP019MS R b a a d d QSP020MS R49 11,4 11,0 a 9,88 11,0 a 6,91 11,0 c d d Oma tulos S1 SYKE 9/2007 e e a a a Tulos arvioitiin hyväksyttäväksi (Satisfactory) b Tulos arvioitiin kyseenalaiseksi (Questionable) c Tulos arvioitiin ei-tyydyttäväksi (Unsatisfactory) d Järjestäjä ei antanut numeerista tulosta matalan tason vuoksi, tilanne sama myös MPhT:lle ja DPhT:lle e Vertailukokeesssa mitattiin vain TBT ja TPhT 27
Ruoppausmassojen meriläjityksen kalatalousvaikutusten
Ramboll Finland Oy Knowledge taking people further Turun Satama Ruoppausmassojen meriläjityksen kalatalousvaikutusten tarkkailu 2007 Mateen haitta ainepitoisuudet 82117732 6.3.2008 Turun Satama Ruoppausmassojen
1. JOHDANTO... 4. 6. VAARALLISTEN TINAYHDISTEIDEN (TBT, TPhT) KULKEUTUMINEN JA BIOLOGISET VAIKUTUKSET LOUNAISELLA RANNIKKOALUEELLA-TUTKIMUS...
SISÄLTÖ 1. JOHDANTO... 4 2. MITÄ OVAT ORGAANISET TINAYHDISTEET?... 5 2.1 Käyttökohteet... 6 2.1.1 Antifouling-maalit... 7 2.2 Käyttökiellot Suomessa... 8 2.3 Orgaanisten tinayhdisteiden käyttäytyminen
Kalatuotteiden jäljitettävyys. Tiedotus- ja koulutusristeily kaupallisille kalastajille Katriina Partanen Pro Kala
Kalatuotteiden jäljitettävyys Tiedotus- ja koulutusristeily kaupallisille kalastajille 2016 3.-4.2.2016 Katriina Partanen Pro Kala Jäljitettävyys EU:n yhteinen kalastuspolitiikka YKP:n jäljitettävyyssäännöillä
Kalan tuottajahinnat 2010
Suomen virallinen tilasto Finlands officiella statistik Official Statistics of Finland Maa-, metsä- ja kalatalous Jord- och skogsbruk samt fiske Agriculture, Forestry and Fishery Kalan tuottajahinnat 2010
Perfluorattujen aineiden aiheuttama ympäristön pilaantuminen paloharjoitusalueilla
Perfluorattujen aineiden aiheuttama ympäristön pilaantuminen paloharjoitusalueilla Teija Haavisto, SYKE Outi Pyy, SYKE Mutku-päivät 2. 3.4. 2014 Esityksen sisältö Perfluoratut aineet Sammutusvaahdot Paloharjoitusalueet
MARJO RANTALA ORGAANISET TINAYHDISTEET SEDIMENTEISSÄ JA KALOISSA. Diplomityö
MARJO RANTALA ORGAANISET TINAYHDISTEET SEDIMENTEISSÄ JA KALOISSA Diplomityö Tarkastaja: professori Jaakko Puhakka Tarkastaja ja aihe hyväksytty Luonnontieteiden ja ympäristötekniikan tiedekuntaneuvoston